recursal/SuperWikiNEXT-32B huggingface dataset:
O **Batallón Dimitrov** ou **batallón XVIII** foi unha unidade militar das Brigadas Internacionais durante a Guerra Civil Española. O seu nome débese a Georgi Dimitrov, un gran defensor búlgaro da Fronte Popular na Segunda República Española.

Historial de operacións
-----------------------

Formouse con exiliados dos Balcáns en decembro de 1936. Ao inicio contaba con 800 voluntarios, entre eles preto de 160 gregos. Formou parte da XV Brigada a partir do 31 de xaneiro de 1937. Nela atopábanse outras dúas unidades que se fixeron especialmente famosas: o Batallón Británico e o Batallón Abraham Lincoln. Loitaron primeiro na Batalla do Xarama en febreiro de 1937, en que sufriron un gran número de baixas.

O 20 de setembro de 1937 o batallón trasladouse á 45ª División Internacional da Reserva, onde foi reconstituído. O 13 de febreiro de 1938 formou parte da 129ª Brigada Internacional acabada de crear con superviventes doutros batallóns integrados por centroeuropeos. Permaneceu nela até a súa desmobilización o 5 de outubro de 1938. 

O seu último comandante, Josef Pavel, chegou a ser ministro no gabinete de Alexander Dubček durante a Primavera de Praga en 1968.

Catro dos brigadistas iugoslavos que combateron no *Dimitrov* e no *Đuro Đaković* acabaron dirixindo os catro grupos do Exército Partisano de Liberación contra os exército nazi na segunda guerra mundial: Peko Dapčević o I, Koča Popović o II, Kosta Nađ o III, e Petar Drapšin o IV.

Membros destacados
------------------

* Todor Angelov (1900–1943), anarcocomunista búlgaro, posteriormente membro da Resistencia Belga.

Notas
-----

1. 1 2  *Beevor (2006)* pag. 210
2. ↑  *Thomas (2001)* pag. 574
3. ↑  *Thomas (2001)* pag. 926
4. ↑  Crusells, Magí. *Las Brigadas Internacionales en la pantalla*. Univ de Castilla La Mancha, 2001. ISBN 978-84-842-7149-9, p. 109

Bibliografía
------------

* Hugh Thomas, *The Spanish Civil War*, 4th Rev. Ed. 2001.
* Antony Beevor, *The Battle for Spain*, 2006.

Ligazóns externas
-----------------

* Páxina *Orden de Batalla*
* Páxina da *Associació Catalana*
**Brfxxccxxmnpcccclllmmnprxvclmnckssqlbb11116** (pronunciado «Albin») foi o nome que lle intentaron poñer uns pais suecos ao seu fillo nado en 1991.

Historia
--------

Os seus pais, Elisabeth Hallin e mais Lasse Diding, tiñan pensado non rexistrar legalmente o seu fillo como protesta contra a lei de nomes sueca (Namnlag (1982:670)), a cal di:

«*Os nomes de pía non poderán ser aprobados se son ofensivos ou se poden supoñer unha incomodidade  
para a persoa que os usa, ou se por motivos obvios non son apropiados como nome de pía*».
Despois de que os pais fracasaran ao intentar rexistrar o nome no quinto aniversario do cativo, unha corte do distrito de Halmstad, ao sur de Suecia, multounos con 5.000 coroas suecas (aproximadamente uns 500€). En resposta á multa, os pais enviaron o nome de 43 caracteres en maio de 1996, afirmando que era "un desenvolvemento expresionista que consideramos unha creación artística". Ademais, estes suxeriron que o nome debía ser entendido co espírito 'patafísico. A corte rexeitou o nome e mantivo a multa.

Máis adiante os pais trataron de cambiar a ortografía do nome por *A* (tamén pronunciado «Albin»). Outra vez, a corte negouse a aprobar o nome, citando a prohibición de ter un nome dunha soa letra.

Notas
-----

1. ↑  "Boy named Brfxxccxxm". *The Mirror*. 30 de maio de 1996.
2. ↑  BBC News (ed.). "Baby named Metallica rocks Sweden". Consultado o 04-04-2007.

Véxase tamén
------------

### Outros artigos

* Wolfe+585, Senior

* Portal:Suecia
**Axis of Justice** (**Eixo de Xustiza**) é unha organización non lucrativa formada polos músicos Tom Morello de Audioslave (e anteriormente de Rage Against the Machine) e Serj Tankian de System of a Down. O propósito dela é unir ós músicos e ós fans para loitar pola xustiza social. Unha tenda de Axis of Justice acostuma estar nos festivais onde Audioslave ou System of a Down tocan, como en Lollapalooza no 2003. Axis of Justice tamén ten un show mensual que pode ouvirse pola emisora de radio KPFK nos Ánxeles (California).

No 2004, eles lanzaron un álbum en vivo titulado "Axis of Justice: Concert Series Volume 1". Contén performances por Flea de Red Hot Chili Peppers, Brad Wilk e Chris Cornell de Audioslave, Serj Tankian de System of a Down, Pete Yorn, Tim Walker, Maynard James Keenan de Tool, A Perfect Circle, Wayne Kramer e moitos outros.

Foi gravado durante un show no club Avalon, en Hollywood. O show foi para recadar diñeiro para Axis of Justice.

Véxase tamén
------------

### Ligazóns externas

* Axis of Justice
* Axis of Justice radio archive
* The Axis of Justice blog - New Noise

|  |  |
| --- | --- |
| Control de autoridades | 
* Wd: Q667923
* Europeana: ID
* MusicBrainz: ID

 |
Portada de *Aradia* ou *O Evanxeo das Meigas*.
**Aradia** é unha divindade neopagá.

Segundo a historia, é a filla mesiática da Deusa Diana, que veu á Terra para aprenderlle ós pobres e ós oprimidos a arte da bruxería como medio de resistencia social.

A súa figura apareceu por vez primeira en 1899 no Evanxeo das Meigas, escrito por Charles Godfrey Leland.

Aradia é a divindade máxima da Stregheria italiana xunto co deus latino Lucifer (non confundir co anxo caído). O autor escribiu que o nome non deriva da Erodiade do Novo Testamento, pero unha copia máis antiga de Lilith ten o mesmo nome. No século sexto o culto de Erodiade e Diana por parte das meigas foi condenado pola Igrexa no Concilio de Angora. Por outra banda, a antropóloga Sabina Magliocco considera que o culto a Aradia ten conexión coa Erodiade italiana (herodias).

Véxase tamén
------------

### Bibliografía

* Aradia ou *O Evanxeo das Meigas*. Charles Godfrey Leland. 1899.

---

|  |  |
| --- | --- |
|  |  *Este artigo sobre mitoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
As **Autodefensas Unidas de Colombia** (**AUC**) formouse en abril de 1997 para dar cobertura a aos grupos paramilitares locais que xurdiran en Colombia en anos anteriores. Xustifican a súa existencia para protexer a poboación e economía local dos diferentes grupos guerrilleiros. Segundo a AUC agrupa o 90% dos grupos paramilitares, entre 10.000 e 20.000 efectivos. Moitos países, entre eles os Estados Unidos, consideran as AUC como un grupo terrorista. O fundador é líder histórico das AUC foi Carlos Castaño.   

A organización anunciou no ano 2003 un cesamento do fogo, que resultou parcial e incompleto, pero que conduciu a conversas de paz co presidente colombiano Álvaro Uribe que posibilitou a desmobilización de numerosos membros das AUC e reduciu a violencia nalgunhas zonas do país.

Ligazóns externas
-----------------

* Web de AUC (en castelán) Arquivado 16 de outubro de 2005 en Wayback Machine.

|  |  |
| --- | --- |
| Control de autoridades | 
* Wd: Q786385
* WorldCat
* VIAF: 159642485
* EBID: ID
* LCCN: n2003039206
* NKC: ko20221153065
* SUDOC: 059401036

 |
Bande d'ordonnance arredor do ano 1543, na New York Public Library.
As **Bandes d'ordonnance** (en francés) ou **Benden van ordonnantie** (en neerlandés) eran formacións de elite de cabalaría pesada recrutadas entre a aristocracia nos antigos Países Baixos. Foron formados orixinalmente por Carlos o Temerario, Duque de Borgoña, e converteuse nunha parte integral da organización militar dos Países Baixos dende mediados do século XV até finais do XVI. from the mid-fifteenth to late-sixteenth centuries, até os primeiros anos da Guerra dos Oitenta Anos. Continuaron existindo no século XVII con moita menos importancia militar continued to exist into the seventeenth century with far less military importance, aínda que un comando na *Bande d'ordonnance* era aínda considerada unha distinción social considerable.

Véxase tamén
------------

### Bibliografía

* Baron (Henri-Louis-Gustave) Guillaume, *Histoire des bandes d'ordonnance des Pays-Bas*, Bruxelas, 1873.
* D. J. B. Trim, "Army, Society and Military Professionalism in the Netherlands", in *The Chivalric Ethos and the Development of Military Professionalism*, 2003, pp. 279–280.
* H. F. K. Van Nierop, *The Nobility of Holland*, 1993, p. 160.
* Fernando González de León, *The Road to Rocroi*, 2009, pp. 23–24.

### Ligazóns externas

* Bande d'ordonnance of Charles the Bold, 1473.
* Bande d'ordonnance of Charles V, 1543.
* Lancers of the *bandes d'ordonnance*, 1572
* Man at arms of the *bandes d'ordonnance*, 1608.
Un **autocorrelador** é un instrumento óptico que permite obter a traza de autocorrelación dun pulso óptico ultracurto (duración inferior a 10 ps), para dela obter unha medida da súa duración.

Isto é, mide o pulso dividíndoo en dúas réplicas cun retardo relativo e realiza mediante un fenómeno óptico non linear a multiplicación dos mesmos, mentres un detector realiza a integración no tempo da intensidade resultante; en resumo, a falta dun evento controlábel de menor duración para realizar a mostraxe, emprega o propio pulso.

En moitos casos, se a autocorrelación se acompañar dunha expresión analítica suposta a priori para a forma temporal, é posíbel axustar a traza de autocorrelación obtida para ademais determinar o perfil temporal do pulso en amplitudes e fase.

Noutros casos nos que o anterior non é posíbel (como en pulsos por baixo dos 10fs) e non se axustar correctamente a unha forma analítica, non queda outra que obter a traza de autocorrelación interferométrica, ademais de, no caso máis sinxelo, o espectro de amplitudes do pulso, se se desexar a determinación do perfil temporal de amplitude e fase.

Varias técnicas que logran obter o perfil exacto do pulso sen necesidade de coñecer e supoñer unha forma a priori, son FROG,TROG, Sonograma e SPIDER.

Véxase tamén
------------

### Outros artigos

* Autocorrelación óptica
* Pulso ultracurto
* Láser

|  |  |
| --- | --- |
| Control de autoridades | 
* Wd: Q786943
* MAG: 96717886

 |
Estatua ecuestre de Du Guesclin en Dinan, Bretaña.
**Bertrand du Guesclin** finado en 1380 en Chateauneuf-de-Rondon, foi un condestable de Francia, heroe da Guerra dos Cen Anos.

Traxectoria
-----------

Viña da baixa nobreza da Bretaña onde tomou parte nas guerras de sucesión dese ducado independente. Loitou contra os ingleses en defensa desta. Resistiu en Rennes os ataques do Duque de Lancaster.

Pasou ao servizo de Carlos IV de Francia e dirixiu aos franceses contra os ingleses caendo varias veces prisioneiro. Nunha ocasión declarou ao xefe das tropas rivais, o Príncipe Negro, que todas as mulleres de Francia estarían dispostas a pagaren o seu rescate aínda que tiveran que fiar as fiandeiras de toda Francia. Experto nunha guerra de desgaste acabou minando as posicións inimigas. En 1364 venceu sobre os anglo-navarros en Cocherel, Normandía. Os seus exércitos eran as temidas e eficaces Compañas Brancas.

Tras a paz de Calais, pasou a Castela para axudar a Henrique de Trastámara contra o lexítimo rei Pedro I o Cruel. A súa intervención foi determinante na decisiva batalla de Montiel onde encontrou a morte este último. A el tamén se lle atribúe a frase: *non quito nin poño rei pero axudo ao meu señor*, que outros poñen nos beizos do galego conde de Andrade.

Carlos V de Francia nomeouno condestable e, seguindo unha estratexia de evitar grandes batallas decisivas, foi recuperando importantes prazas fortes. Loitou tamén contra o seu ducado natal para colocalo baixo a autoridade do rei de Francia. Faleceu durante o asedio de Châteauneuf-de-Rondon.

|  |  |
| --- | --- |
| Control de autoridades | 
* Wd: Q314905
* WorldCat
* VIAF: 56618128
* ARLIMA: 5480
* Auñamendi: 149788
* BAV: ADV10180367
* BIBSYS: 3076153
* BMT: 163422
* BNE: XX1065796
* BNF: 119352216
* BRE: 2348341
* CANTIC: a10810365
* CERL: cnp00950694
* DBE: bertrand-du-guesclin
* DeutscheBio: 118719238
* EBID: ID
* FAST: 1816454
* GEA: 4804
* GEC: 0023109
* GND: 118719238
* ISNI: 0000 0001 2134 0504
* LCCN: n81139023
* NKC: jn20000700642
* NTA: 071901167
* SELIBR: 256908
* SNAC: w6d65h6d
* SUDOC: 027274551
* WikiTree: Guesclin-7

 |
|  |  |
| --- | --- |
|  | Vexa a entrada do Galizionario acerca de  ***babor*** |

Babor e estribor.
Os buques e aeronaves indican babor e estribor coas luces en cores vermella e verde respectivamente segundo a normativa internacional.
**Babor**, **couso** ou **couce** é como se designa o costado *esquerdo* dun buque ou nave en sentido lonxitudinal popa/proa mirando á proa. Tanto **Estribor** coma **Babor** son expresións e termos náuticos empregados tanto en naves náuticas como aéreas. 

Empréganse as palabras específicas babor e estribor en vez de esquerda e dereita para evitar confusións xa que para cada persoa a dereita e a esquerda serían orientacións subxectivas dependendo do movemento adiante e atrás, mentres que ao referirse ao buque non existe tal confusión, a proa e a popa están sempre na mesma orientación lonxitudinal.

En normativa internacional empregan os buques e aeronaves as cores vermello para babor e verde para estribor para as luces cando é de noite.

Unha regra mnemotécnica moi sinxela para lembrar facilmente cal é babor e estribor é lembrar que en terra dise: dereita/esquerda. No mar é ao revés: esquerda/dereita -> babor/estribor.

Véxase tamén
------------

### Outros artigos

* Organización Marítima Internacional
* Pesca

|  |  |
| --- | --- |
| Control de autoridades | 
* Wd: Q11723008
* GEC: 0082519

 |
**ARPA**, acrónimo de **Autolinee Regionali Pubbliche Abruzzesi** (*Liñas Rexionais Públicas de Abruzzo*, en italiano) foi unha sociedade anónima italiana de transporte de pasaxeiros, con sede legal en Chieti. Xestionaba o transporte público periurbano e interurbano da rexión dos Abruzos. Foi creada en 1978 e disolta en 2015 coa súa integración na TUA.

Historia
--------

En 1978 até 65 empresas de transporte, públicas e privadas, levaban aproximadamente 300 autobuses por gran parte da rexión italiana dos Abruzos. No contexto dunha reorganización xeral do transporte público local, estas foron absorbidas para a constitución de ARPA o 1 de xuño de 1978. Malia a nova ordenación, os resultados non foron operativos até comezos de 1979.

O inicio para a unificación do operador partiu da Lei Rexional de Abruzzo nº 52/78, seguindo ao que ocorrera no Lacio en 1976, cando se creou a COTRAL.

Sedes
-----

As sedes operativas atopábanse, ademais de Avezzano, Sulmona e Giulianova, nas catro capitais de provincia: L'Aquila, Pescara, Téramo e Chieti, onde estaba situada tamén a sede legal da empresa.

Servizos
--------

Estación de Pescara Centrale
ARPA xestionaba:

* Liñas de carácter periurbanas en concesión rexional
* Liñas extraurbanas rexionais
* Liñas extraurbanas estatais
* Actividades de alugueiro de autocares

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Autolinee Regionali Pubbliche Abruzzesi Modificar a ligazón no Wikidata*** |

### Ligazóns externas

* Datos da empresa en tuabruzzo.it *(en italiano)*
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

A **bandeira da República dos Inguxos** (en inguxo: *ГӀалгӀайчен Байракх*), é un dos símbolos oficiais desta república da Federación Rusa, e foi adoptado en 1994. Mostra un tríscele vermello nun fondo branco, con raias horizontais verdes estreitas por riba e abaixo.

Simbolismo
----------

Na relixión e na filosofía do pobo inguxo, o emblema solar (no centro da bandeira) representa non só o Sol e o universo senón tamén a conciencia da unidade do espírito no pasado, presente e futuro. O vermello lembra a loita do pobo inguxo pola súa existencia e pola defensa da súa terra natal. O branco simboliza a pureza divina dos pensamentos e puntos de vista da nación. O verde é o símbolo do islam.

Notas
-----

1. ↑  "Государственный герб Республики Ингушетия". *ingushetia.ru* (en ruso).
2. ↑  "О ГОСУДАРСТВЕННОМ ФЛАГЕ РЕСПУБЛИКИ ИНГУШЕТИЯ". *docs.cntd.ru* (en ruso).
3. ↑  "Республика Ингушетия - Государственная символика". *statesymbol.ru*.

Véxase tamén
------------

### Ligazóns externas

* 

* Bandeira da República dos Inguxos en Flags of the World *(en inglés)*
*"Avo" redirixe aquí. Para a moeda divisionaria do Timor portugués e de Macau, véxase: Avo (moeda)*.
Avó e neto.
**Avós** son o pai e a nai dos pais dunha persoa, respectivamente denominados **avó** e **avoa**. É tradicional tamén denominalos **padriño**  e **madriña**  como forma familiar.
Nas culturas tradicionais, os avós tiveron un rol claro en relación ao coidado dos nenos. Isto tendeu a diminuír no desenvolvemento da familia nuclear.

Nos casos en que os pais non poden brindar o coidado adecuado aos seus fillos, os avós poden ter o papel de mantedores ou titores, por iso desde 1998 a ONG Mensaxeiros da Paz celebra cada 26 de xullo, o Día do avó.

Notas
-----

1. ↑  Definicións no *Dicionario da Real Academia Galega* e no Portal das Palabras para *avó*.
2. ↑  Definicións no *Dicionario da Real Academia Galega* e no Portal das Palabras para *padriño*.
3. ↑  Definicións no *Dicionario da Real Academia Galega* e no Portal das Palabras para *madriña*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Avós Modificar a ligazón no Wikidata*** |

### Outros artigos

* Familia

|  |  |
| --- | --- |
| Control de autoridades | 
* Wd: Q167918
* AAT: 300386751
* BNCF: 3340
* BNCHL: 000000039
* EBID: ID
* GEA: 169
* GND: 4022169-6
* JSTOR: grandparents
* LCCN: sh85056410
* MAG: 116190364
* NDL: 01112876
* NKC: ph124687

 |

|  |  |
| --- | --- |
| Identificadores | 
* MeSH: D000066502
* MeSH: F01.829.263.403
* UMLS: C0337471

 |
Icona ortodoxa dos sete arcanxos ao redor de Cristo.
Un **arcanxo** é un dos nove coros da xerarquía nas relixións xudía, cristiá e islámica, sendo unha categoría de anxos. Os arcanxos son os penúltimos, antes dos propios anxos (tal e como indica o prefixo arc, que significa superior).

Características
---------------

Os **arcanxos** atenden as áreas dos esforzos humanos e son os líderes administrativos dos seres celestiais. Un arcanxo recibe, usualmente, unha tarefa de importancia para a humanidade.

A Igrexa Católica recoñece só os arcanxos que teñen nome e aparecen na Biblia: Miguel, Gabriel e Rafael, cuxa festividade se celebra o 29 de setembro. Cada un deles ten atributos distintos, segundo o seu papel nos relatos bíblicos, tanto do Antigo, coma do Novo Testamento:

* **Miguel**, xefe dos "exércitos de Yahveh", por loitar contra Lucifer. Represéntase con armadura.
* **Gabriel**, o mensaxeiro celestial, por anunciar a Virxe María o nacemento de Cristo. Represéntase cunha mensaxe escrita ou unha flor branca.
* **Rafael**, protector dos viaxeiros e do noivado, pola súa misión desempeñada durante a viaxe de Tobías, narrada no libro bíblico homónimo. Represéntase cun bastón de viaxeiro e un peixe.

Na Biblia menciónase só un arcanxo: Miguel, posto que a Gabriel se lle chama anxo e Rafael aparece nun libro apócrifo. Un feito curioso é que a palabra **arcanxo** xamais se usa na Biblia en plural, o que nos leva a pensar que só existe un. En 1 Tesalonicenses 4:16 fálase sobre Xesús, do cal se di que ten voz de **arcanxo**, ademais, en varios textos faise referencia a Xesús e a Miguel como seres que realizan accións moi parecidas (Apocalipse 12:7-12; Apocalipse 19:11-16), o que pode levar a pensar que Miguel é o nome celestial e prehumano de Xesús.

Algúns cristiáns cren que Satanás era un **arcanxo** (e non un querubín) antes de caer do ceo.

|  |  |
| --- | --- |
| Control de autoridades | 
* Wd: Q178342
* BRE: 1832529
* GiantBomb: 3015-6684
* LCCN: sh97007612
* MAG: 2777766008
* NKC: ph305410
* Orthodox Encyclopedia: 76424

 |
Bandeira da Igrexa ortodoxa grega, alzada na illa de Santorini.
A **bandeira utilizada pola Igrexa ortodoxa grega**, o Patriarcado ecuménico de Constantinopla e o territorio autónomo do Monte Athos é a representación da pedra de aguia bicéfala con coroa, orbe e espada sobre un campo dourado.

Esta aguia bicéfala é tamén coñecida como "Aguia de Lagash" pola súa descuberta na cidade sumeria de Lagash, no actual Iraq.
Igualmente abunda como emblema na posterior civilización Hitita que floreceu nese mesmo país entre os séculos XX e XIII antes de nosa era, chegando na Idade Media a Europa a través de Bizancio que a usou para representar as dúas herdanzas de oriente e occidente que pretendía como sucesor do imperio romano.
A partir do ano 1250 o Sacro Imperio Romano Xermánico adopta a bandeira ata a súa disolución en 1806. Máis tarde será conservada como emblema polo imperio austríaco ata a súa terminación en 1919, ano no que se instaura a República de Austria.
Actualmente úsaa a Igrexa ortodoxa grega para resaltar o seu carácter descendente de Bizancio.

Notas
-----

1. ↑  *The Flag Bulletin*. Flag Research Center. 1988. p. 105. It is not surprising that all symbols of Mount Athos, especially the Byzantine double-eagle and the Holy Virgin, who is the patron of the Holy Mount, represent old Byzantine traditions. [...] The flag of Mount Athos (Fig. 1) is golden yellow bearing the black Byzantine double-headed eagle with an imperial crown. The eagle holds on its claws an orb of black with golden bands and a black... .
2. ↑  H. Ward, William (1910). *The seal cylinders of western Asia*. Carneir.
*Arcediago* de Ilya Repin (1877).
O **arcediago** ou **arquidiácono** (do grego ἀρχι: o primeiro e διάκονος: servidor, ministro) era o membro principal dun cabido catedralicio, encargado de dirixir o cabido e que seguía na importancia do seu cargo ao bispo.

Ocupábanse principalmente de obras de caridade que exercían de parte do bispo, de administrar as dioceses e finalmente de dirixir algunhas zonas (especialmente rurais) chamadas *arquidiaconados* ou *arcediagados.* Estas zonas foron substituídas polo Concilio de Trento e a figura do arcediago foi decaendo desde entón até desaparecer por completo.

Notas
-----

1. ↑  Definicións no *Dicionario da Real Academia Galega* e no Portal das Palabras para *arcediago*.
2. ↑  Definicións no *Dicionario da Real Academia Galega* e no Portal das Palabras para *arquidiácono*.
3. ↑  Definición en *Dicionario de galego*. Vigo, Ir Indo, 2004; e *Vocabulario ortográfico da lingua galega,* A Coruña, Real Academia Galega / Instituto da Lingua Galega, 2004.

Véxase tamén
------------

### Bibliografía

* *Enciclopedia universal ilustrada europeo americana*, vol. V, Espasa-Calpe, Barcelona, voz «*arcediano*», p. 1290

|  |  |
| --- | --- |
| Control de autoridades | 
* Wd: Q633730
* AAT: 300264311
* BNCF: 18649
* GEA: 1207
* GEC: 0080253
* GND: 4142950-3

 |
**Arcadio Ríos Rodríguez**, nado en Hevia (Siero) en 1911 e finado en Casaio o 27 de xullo de 1946, foi un mineiro e guerrilleiro antifranquista.

Traxectoria
-----------

Traballou como mineiro no pozo de Pumarabule e foi membro do Sindicato de Obreros Mineros de Asturias (SOMA-UGT). Militante do PCE. Ao caer Asturias en outubro de 1937 fuxiu ao monte co seu irmán César. O seu pai estivo preso e ao ser posto en liberdade marchou a Francia, foi detido e internado nun campo de concentración alemán, onde faleceu; os seus irmáns Manuel e Silvino foron fusilados en Asturias. En abril de 1942 participou no congreso de Ferradillo que deu lugar á constitución da Federación de Guerrillas de León-Galicia. Partidario da unidade, foi nomeado xefe de guerrilla na II Agrupación da Federación de Guerrillas de León-Galicia. Morreu a mans da Garda Civil o 26 de xullo de 1946 durante a celebración do Congreso de Reunificación de Casaio con Francisco Elvira Cuadrado, diante da súa compañeira Consuelo Rodríguez López.

Véxase tamén
------------

### Bibliografía

* Redondo Abal, Francisco Xavier (2006). *Botarse ao monte. Censo de guerrilleiros antifranquistas na Galiza (1939-1965)*. Sada: Do Castro. pp. 1116–117. ISBN 84-8485-231-8.

### Ligazóns externas

* Ficha en Los de la sierra *(en francés)*
**Bertha M. Guijarro Berdiñas**, nada na Coruña en 1969, é unha investigadora galega e doutora en Informática no eido da intelixencia artificial, a aprendizaxe computacional e os sistemas baseados no coñecemento. Os seus estudos aplicáronse en medicina para realizar diagnoses antenatais, diagnoses de motores e en predición e xestión de incendios forestais.

Traxectoria
-----------

Doutorada en 1999 pola Universidade da Coruña, Guijarro está vinculada dende 1994 á investigación e a docencia no Departamento de Computación (UDC), onde é profesora titular. Na comunidade científica, ten recoñecidos máis de dous sexenios de investigación académica dentro da área das ciencias da Computación e a intelixencia artificial, enfocando os seus estudos principalmente á aprendizaxe computacional e o desenvolvemento de algoritmos de Big Data Learning.

En 2012, foi nomeada coordinadora científica do CITIC (Centro de Investigación en Tecnoloxías da Información e as Comunicacións) e dende 2014 ocupa o cargo de vicecoordinadora. O CITIC salienta pola vertente social dos seus proxectos tanto en cuestións de integración como na mellora da atención sanitaria ou a loita contra a fenda dixital.

Guijarro é membro activo do Grupo de Investigación LIDA (Laboratorio de Investigación e Desenvolvemento en Intelixencia Artificial) e colaboradora da Subdirección Xeral da Axencia Nacional de Avaliación e Prospectiva (ANEP) para a subárea científica de Sistemas Intelixentes.

Premios
-------

* Premio Ada Byron do CPEIG (Colexio Profesional de Enxeñaría en Informática de Galicia). 2014.

Notas
-----

1. ↑  "Guijarro Berdiñas, Bertha". Arquivado dende o orixinal o 27 de marzo de 2018. Consultado o 26 de marzo de 2018.
2. ↑  "Ficha de Berta M Guijarro Berdiñas".
3. ↑  "De mayor quiero ser… ingeniera informática | En la red".
4. ↑  "Entrevistas - CITIC Research". Arquivado dende o orixinal o 19 de maio de 2017. Consultado o 26 de marzo de 2018.
5. ↑  "Not Found: 2016 12 03 Mayor Quiero Ingeniera Informatica )".
6. ↑  "CITIC research.org". Arquivado dende o orixinal o 27 de marzo de 2018. Consultado o 26 de marzo de 2018.
7. ↑  "Bertha Guijarro, Premio Ada Byron do CPEIG | colexio profesional de enxeñaría en informática de galicia".
O **aztreonam** é un antibiótico pertencente á familia dos monobactams. É activo fronte a bacterias gram negativas aerobias. Dispón dunha formulación intravenosa e unha formulación inhalada (aztreonam-lisina). Foi comercializado baixo o nome de *Azactam*

Espectro de acción
------------------

Aztreonam é unicamente activo fronte a bacterias gram negativas aerobias, incluíndo enterobacterias, Pseudomonas aeruginosa, Yersinia, Pasteurella multocida, Capnocytophaga, Plesiomononas, Aeromonas, Haemophilus influenzae e Neisseria. Os Microorganismos anaerobios e gram positivos adoitan ser resistentes.

Mecanismos de resistencia
-------------------------

As beta-lactamases de expectro estendido (BLEE), as carbapenemasas A, C e D adoitan inactivar o aztreonam. A hiperproducción de ampicilinase C tamén reduce ou anula a actividade deste antibiótico. En cambio, aztreonam é resistente á Hidrólise por metalobetalactamase.

Dosificación
------------

A dose convencional por vía intramuscular ou intravenosa é de 1 ou 2 gramos cada 6 u 8 horas. A dose debe ser reducida na presenza de insuficiencia renal.

Véxase tamén
------------

### Bibliografía

* Guía de terapéutica antimicrobiana (2015). Josep Mensa Pueyo. ISBN 978-84-88825-15-5.

|  |  |
| --- | --- |
| Control de autoridades | 
* Wd: Q418546
* MAG: 2780416669

 |

|  |  |
| --- | --- |
| Identificadores | 
* ATC: J01DF01
* CAS: 78110-38-0
* ChEBI: 161680
* ChEMBL: CHEMBL158
* ChemSpider: 4674940
* DrugBank: 00355
* DTXSID: DTXSID0022640
* ECHA: 100.071.652
* IEDB: 174849
* IUPHAR: 10763
* KEGG: D00240
* MeSH: D001398
* MeSH: D02.065.589.099.500.044
* NDF-RT: N0000146126
* PubChem: 5742832
* RxNorm: 1272
* UMLS: C0004521
* UNII: G2B4VE5GH8

 |

---

|  |  |
| --- | --- |
|  |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A illa de **Baranof**, tamén ás veces chamada Illa de **Baranov**, illa de Sitka, é unha illa no norte do Arquipélago de Alexander no mago de Alasca, en Alasca. O nome Baranof deullo en 1805 o capitán da mariña imperial rusa U. F. Lisianski para honrar a Alexander Andreyevich Baranov. Os nativos chamábana **Sheet'-ká X'áat'l** (a miúdo expresado simplemente como **Shee**) deletreado "Shi" na cita de Orth de Hodge.) polo pobo nativo Tlingit. É a máis pequena das illas ABC de Alasca.

Historia social e económica
---------------------------

O primeiro asentamento europeo na illa estableceuno en 1799 o ruso Alexander Baranov, director principal e primeiro gobernador da Compañía ruso-Americana por quen a illa e o Arquipélago reciben o seu nome. A illa foi o centro da actividade rusa en América do Norte durante o período de 1804 a 1867 e foi a sede dos intereses do comercio de peles ruso.

Ao redor de 1900, a Illa de Baranof estaba suxeita a moitas pequenas empresas mineiras, especialmente centradas en Sitka e no lado norte da illa ao redor da baía de Rodman. fábricas de conservas, factorías de caza de baleas, e granxas de raposos establecéronse na illa de Baranof e as illas máis pequenas ao redor dela, aínda que a maioría abandonáronse polo principio da segunda guerra mundial. Os restos destes postos avanzados aínda son evidentes, aínda que a maioría están en estado de ruína.

En febreiro de 1924, a Comisión Territorial do Xogo de Alasca contratou a Charlie Raatakainen para levar cabras monteses desde preto de Juneau a Bear Mountain. Raatakainen contratou a un grupo de finlandeses a bordo do seu barco o *Pelican* para completar o traballo, aínda que un dos membros do grupo morreu no proceso.

O informe Slattery de 1939 sobre o desenvolvemento de Alasca identificou a illa como unha das áreas onde estableceríanse os novos asentamentos de inmigrantes. Este plan nunca foi levado a cabo.

Notas
-----

1. ↑  Orth, Donald J. (1967). *Dictionary of Alaska Place Names, Geological Survey, Professional Paper 567*. Washington: United States Government Printing Office.
2. ↑  Orth, Donald J. (1967). *Dictionary of Alaska Place Names, Geological Survey, Professional Paper 567*. Washington: United States Government Printing Office.  Spelled "Shi" in Orth's citation of Hodge.
3. ↑  Yaw, W. Leslie (2001). *Targets Hit and Targets Missed: hunting in Southeast Alaska*. Ward Cove, Alaska: Ocean's Edge Publishing. p. 66. ISBN 0-9712475-0-1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Baranof Modificar a ligazón no Wikidata*** |

### Outros artigos

* Illas ABC, Alasca

### Ligazóns externas

* Tlingit Geographical Place Names for the Sheet’Ka Kwaan — Sitka Tribe of Alaska, an interactive map of Sitka Area native place names.

|  |  |
| --- | --- |
| Control de autoridades | 
* Wd: Q807267
* WorldCat
* VIAF: 237312272
* BRE: 861841
* EBID: ID
* GEC: 0439879
* GeoNames: 5844540
* GND: 4212970-9
* LCCN: sh87000222
* OSM: 3955780

 |
O **azucre invertido** é a combinación de glicosa e frutosa. O seu nome fai referencia a que o poder rotatorio da solución fronte á luz polarizada é invertido polo proceso de hidrólise que separará a sacarosa nas súas dúas subunidades.

Obtención
---------

Obtense a partir da hidrólise do azucre común (sacarosa). Esta hidrólise pode levarse a cabo mediante tres métodos:

1. Por enzima invertasa.
2. Por acción dun ácido a temperatura elevada (isto sucede espontaneamente durante o almacenamento de zumes de froita).
3. Pasando a solución por resinas sulfónicas.

Para exemplificar, tomemos o caso da hidrólise por acción dun ácido. Prepárase un caldo de azucre (sirope de sacarosa) e acidifícase utilizando ácido cítrico. Como resultado disto, elimínase unha ponte de osíxeno, trasformando a solución acuosa de sacarosa nunha solución acuosa de glicosa + frutosa. Cando a solución reduce a súa temperatura a 80 °C pódese neutralizar o pH con bicarbonato de sodio, feito que xera unha efervescencia, inda que isto non é obrigatorio.

Características
---------------

* Ten maior poder de adozador que o azucre común (un 30% máis).
* Dificulta a cristalización da auga.
* Acelera a fermentación da masa de lévedo.

Usos
----

Utilízase moito na industria alimentaria, sobre todo na elaboración de xeados polo seu poder anticristalizante.

Notas
-----

1. ↑  "Helados: Azúcar invertido". Arquivado dende o orixinal o 09 de marzo de 2009. Consultado o 11 de agosto de 2011.

Véxase tamén
------------

### Ligazóns externas

* *Guía para transformar azúcar común en azúcar invertido* *(en castelán)*

|  |  |
| --- | --- |
| Control de autoridades | 
* Wd: Q412082
* EBID: ID
* GEC: 0211992
* GND: 4162243-1
* MAG: 2777878607

 |

|  |  |
| --- | --- |
| Identificadores | 
* ATC: C05BB03
* CAS: 8013-17-0
* ChEMBL: CHEMBL1201647
* ChemSpider: 2339890
* DrugBank: 09344
* DTXSID: DTXSID40904290
* ECHA: 100.029.446
* MeSH: C008133
* PubChem: 21924868
* UNII: ED959S6ACY

 |
A **Associação Chapecoense de Futebol**, coñecido simplemente como **Chapecoense**, é un equipo de fútbol brasileiro da cidade de Chapecó, no estado de Santa Catarina. Fundouse en 1974 e actualmente xoga na Série A do Campionato Brasileiro, a máxima categoría do país.

Historia
--------

O Chapecoense foi fundado o 10 de maio de 1973 a partir da fusión de dous clubs afeccionados. En catro anos proclamouse vencedor do Campionato Catarinense de 1977, o que lle permitiría acceder ao Campionato Brasileiro de Fútbol en 1978 e 1979. Con todo, non foi ata a década de 1990 cando puido consolidarse como un dos cinco grandes clubs de Santa Catarina, xunto cos seus rivais do Avaí, Criciúma, Figueirense e Joinville. Ao longo da súa historia gañou cinco torneos estatais (1977, 1996, 2007, 2011 e 2016).

A nivel brasileiro, o Chapecoense fíxose soado por ascender desde a cuarta división ata a Série A en só seis anos, coincidindo coa reestruturación do sistema de ligas brasileiro. Desde entón nunca descendeu da máxima categoría.

En 2015 debutou na Copa Suramericana, e en 2016 deu a sorpresa ao chegar á final contra o Atlético Nacional. Con todo, nunca puideron disputala; o avión que transportaba ao cadro de persoal a Medellín sufriu un accidente aéreo que custou a vida de 71 persoas, entre elas 22 futbolistas e case todos os membros do organigrama deportivo. Por mor desta traxedia, a Confederación Suramericana de Fútbol declarouno campión da Copa Suramericana 2016.

Palmarés
--------

### Torneos nacionais

* **Campionato Catarinense (5)**: 1977, 1996, 2007, 2011, 2016.
* Subcampión do Campionato Catarinense (5): 1978, 1991, 1995, 2009, 2013.

### Torneos internacionais

* **Copa Suramericana de Fútbol (1)**: 2016.

Notas
-----

1. ↑  "A traxedia do Chapecoense en Medellín: o modesto equipo de fútbol brasileiro que soñaba coa gloria". *BBC Mundo*. 29 de novembro de 2016. Consultado o 29 de novembro de 2016.
2. 1 2  "A Conmebol proclama campión suramericano ao Chapecoense". *Marca*. 5 de decembro de 2016. Consultado o 5 de decembro de 2016.

Véxase tamén
------------

### Ligazóns externas

* Páxina oficial do club *(en portugués)*
**Ayanda Denge**, finada o 24 de marzo de 2019, foi unha muller trans surafricana e sobrevivente de tráfico de sexual. Foi unha defensora das persoas transxénero, as superviventes de tráfico sexual, e da abolición da prostitución. Foi a presidenta da Sex Workers Education and Advocacy Taskforce (SWEAT, en galego Grupo de Traballo de Educación e Defensa das Traballadoras Sexuais). Denge dixo que, "ser transxénero é unha tripla dose de estigmización e discriminación".

Traxectoria
-----------

Denge proviña do pobo Xosa, e medrou na cidade de Porto Elizabeth, no Cabo Oriental.

Denge empezou a traballar en Xohanesburgo, e máis tarde viaxou a outras cidades surafricanas como Harare, Durban, Cidade de Cabo, Porto Elizabeth, e Cataratas Victoria. Foi traballadora sexual durante máis de 15 anos.

Denge traballou como coordinadora para o Sisonke Sex Worker Movement (Sisonke, en galego Movemento de Traballadoras Sexuais de Sisonke) durante dous anos.
Denge foi a presidenta da Sex Workers Education and Advocacy Taskforce (SWEAT, en galego Grupo de Traballo de Educación e Defensa das Traballadoras Sexuais). Foi defensora das persoas transxénero, das traballadoras sexuais, e da despenalización do traballo sexual. No seu traballo con SWEAT, Denge capacitou a 50 educadores de pares, e traballou como oradora motivacional sobre "concienciación sobre o cancro, concienciación sobre a SIDA, e cuestións de defensa dos dereitos humanos relacionados co traballo sexual".

Denge falou no lanzamento en agosto de 2015 en Cidade do Cabo da Coalición Asijiki para a Despenalización do Traballo Sexual. A organización inclúe traballadoras sexuais, activistas, e defensores dos dereitos humanos. O Comité directivo está formado por Sisonke Sex Worker Movement (Sisonke), o Women's Legal Centre (WLC), a Sex Worker Education and Advocacy Taskforce (SWEAT) e Sonke Gender Justice.

Denge foi entrevistada polo *Daily Vox* mentres participaba na Conferencia Internacional sobre a SIDA en 2016 en Durban, "Ser transxénero non é unha dose dobre, é máis unha dose tripla de estigmatización e discriminación."

Foi atopada asasinada​ en marzo de 2019 nunha casa ocupada polo movemento Reclaim the City, onde vivía en Cidade do Cabo.

Notas
-----

1. ↑  "Housing activist killed in occupied Cape Town building". 26 de marzo de 2019.
2. 1 2 3  "Transgendered sex workers face a triple threat of stigma". 21 de xullo de 2016. Arquivado dende o orixinal o 21 de novembro de 2017. Consultado o 08 de marzo de 2021.
3. 1 2 3 4 5  "Ayanda Denge – Chairman of the Board". Arquivado dende o orixinal o 19 de xullo de 2018. Consultado o 08 de marzo de 2021.
4. 1 2  "Coalition launched to decriminalise sex work".
5. ↑  "Housing activist killed in occupied Cape Town building".
***Axis: Bold As Love*** é o segundo álbum da banda inglesa de rock psicodélico The Jimi Hendrix Experience, publicado o 1 de decembro de 1967 a través do selo Track Records. O disco chegou ao posto 5 das listas británicas e ao 3 das estadounidenses.

O álbum foi gravado para cumprir o contrato da banda, no que se acordara que debía producir dous discos en 1967. Aínda así, non foi lanzado nos Estados Unidos ata 1968 debido ao medo de que puidese afectar ás vendas do seu primeiro traballo. Noel Redding toca o baixo de oito cordas nalgunhas das súas cancións.

Xusto antes de rematar o disco, Hendrix deixou as cintas mestras da cara un nun taxi. Estas non foron nunca recuperadas, e esa cara tivo que ser mesturada novamente ás presas. O disco foi reeditado en marzo de 2010, e o son ten pequenas variacións con pequenos axustes realizados polo enxeñeiro de son de Hendrix, Eddie Kramer.

Listaxe de cancións
-------------------

| N.º | Título | Duración |
| --- | --- | --- |
| 1. | "EXP"   | 1:55 |
| 2. | "Up from the Skies"   | 2:55 |
| 3. | "Spanish Castle Magic"   | 3:00 |
| 4. | "Wait Until Tomorrow"   | 3:00 |
| 5. | "Ain't No Telling"   | 1:46 |
| 6. | "Little Wing"   | 2:24 |
| 7. | "If 6 Was 9"   | 5:32 |

| N.º | Título | Duración |
| --- | --- | --- |
| 8. | "You Got Me Floating"   | 2:45 |
| 9. | "Castles Made of Sand"   | 2:46 |
| 10. | "She's So Fine" (Noel Redding) | 2:37 |
| 11. | "One Rainy Wish"   | 3:40 |
| 12. | "Little Miss Lover"   | 2:20 |
| 13. | "Bold as Love"   | 4:11 |

|  |  |
| --- | --- |
| Control de autoridades | 
* Wd: Q616268
* AllMusic: mw0000190304
* Discogs: 24511
* MusicBrainz: ID

 |
Ballstretching por medio dun colar de coiro.
Ballstretching por medio dun anel metálico.
O **ballstretching** (en inglés, **estiramento do escroto**), é unha práctica consistente en lograr a dilatación do escroto para conseguir a súa elongación.

Características
---------------

O ballstretching adoita ter como obxectivo conseguir que a bolsa escrotal pendure máis abaixo do que é habitual. Este alongamento pode ser temporal ou definitivo, pero o máis habitual é que o escroto conserve parcialmente a súa capacidade de regresar practicamente ó seu tamaño inicial. Porén, a insistencia na aplicación de métodos de alongamento do escroto pode conseguir que non recupere a súa dimensión orixinal.

O ballstretching conséguese por medio da utilización de aparellos encamiñados a forzar o descenso dos testículos. Poden constar de diferentes pezas metálicas anulares que cinguen os testículos e actúan por gravidade, pola acción do seu peso. O mesmo efecto produce a aplicación de colares de coiro que, apreixando o escroto, forzan o descenso dos testículos e a dilatación da pel.

Tamén se empregan bombas de baleiro e inxeccións salinas nos testículos para conseguir que estes aumenten de tamaño.

Riscos para a saúde
-------------------

A práctica do ballstretching entraña riscos para a saúde, por exemplo danos nos testículos, e pode afectar á produción de espermatozoides. É posible que se vexan afectados os vasos sanguíneos da área, así como diferentes condutos e tecidos do aparello reprodutor. Especialmente perigosa é a obstaculización da circulación sanguínea na zona testicular.

Máis frecuente é que se produza irritación a nivel cutáneo, causada polo contacto dos materiais cos que están feitos os aparellos empregados. Tamén pode producir reaccións alérxicas a falta de hixiene provocada pola dificultade de lavar as zonas en contacto con estes aparellos.

Véxase tamén
------------

### Ligazóns externas

* *Scrotal Stretching*, na wiki de bmezine.com *(en inglés)*
**Artenativa, Festival de Música de Valga** é un evento musical que tivo a súa primeira edición no ano 2007, na vila pontevedresa de Valga. Promovido pola asociación cultural Os Penoucos, o festival ten a súa orixe no *Festival de Río*, unha modesta xuntanza de amigos organizada en 2004 e na que actuaron grupos como Triceratops ou Guru Deva. A asociación formúlase levar a cabo un proxecto máis ambicioso, aproveitando a bo momento da música galega, entre a que se conta o debut de Noise Project, un grupo local moi relacionado con Os Penoucos. Outra das ideas é crear un festival no que se dea todo o protagonismo aos grupos galegos, habitualmente marxinados noutros festivais.

2007
----

A primeira edición celebrouse os días 10 e 11 de agosto de 2007, no parque Irmáns Dios Mosquera, un contorno natural a carón do río Valga, onde se permite a acampada libre. Os concertos foron gratuítos e reuniron aos seguintes grupos:

* 10 de agosto: Middle-Brain, Nadadora, Jugoplastika e Colectivo Oruga.
* 11 de agosto: O Leo i Arremecághona!!!, Noise Project, 6PM, Triángulo de Amor Bizarro e The Homens.

Cada unha das noites o espectáculo remataba cunha pinchada de DJ's. Ademais das actuacións, o día 11 presentouse unha mesa redonda sobre o estado da escena musical galega, coa participación dalgúns dos seus protagonistas.

2008
----

A segunda edición celebrouse os días 8 e 9 agosto de 2008, tamén con carácter gratuíto.

* 8 de agosto: The Blows, Franc3s, Austria e Mequetrefe.
* 9 de agosto: Nadadora, Niño y pistola, Fanny + Alexander, Projecto Mourente e Yoplay.

Véxase tamén
------------

### Ligazóns externas

* Myspace do festival
**a-ha** foi unha banda norueguesa de synthpop formada polo vocalista Morten Harket, o guitarrista Paul Waaktaar-Savoy e o tecladista Magne Furuholmen. Tras formaren o grupo en 1982, saíron de Noruega rumbo a Londres co obxectivo de facer unha carreira no mundo da música.

O grupo alcanzou pronto grande éxito co seu álbum de estrea: *Hunting High and Low*, lanzado en 1985. O álbum alcanzou a primeira posición en Noruega (país de orixe da banda), a segunda no Reino Unido e a décimo quinta nos Estados Unidos (na lista de álbums máis vendidos da Billboard 200); rendendo, aínda, 3 hits de grande éxito: *Take on Me*, *Hunting High and Low* e *The Sun Always Shines on T.V.*. Debido ó enorme éxito, o grupo recibiu un nomeamento no Grammy Award na categoría de Mellor Revelación e tamén gañou 8 premios da MTV norteamericana, durante a cerimonia do VMA de 1986. En 1994, despois do lanzamento fracasado do seu quinto álbum de estudio *Memorial Beach*, a banda ficou catro anos inactiva, retornando en 1998.

O trío é lembrado por lanzar diversos éxitos mundiais: alén dos xa citados (*Take on Me*, *Hunting High and Low* e *The Sun Always Shines on T.V.*), tamén alcanzaron enorme éxito as cancións *Cry Wolf*, *I've Been Losing You*, *Stay on These Roads*, *Touchy!*, *There's Never a Forever Thing*, *Crying in the Rain*, *Early Morning*, entre outros.

O 15 de outubro de 2009, o trío anunciou que ía rematar os seus proxectos e que despois dunha xira mundial separaríanse en 2010. A pesar da fin do grupo, *A-\*ha* rematou a súa actividade con números extremamente positivos: foron 9 álbums de estudio e 40 singles lanzados acadando cerca de 60 millóns de copias vendidas en todo o mundo.

En decembro de 2014, anunciouse unha sociedade entre a organización do festival Rock in Río coa banda para a conmemoración dos seus 30 anos en 2015. O 25 de marzo de 2015, a banda anunciou o seu retorno definitivo co lanzamento dun novo álbum para o día 4 de setembro de 2015, titulado *Cast in Steel*.

Notas
-----

1. 1 2
2. ↑  "Copia arquivada". Arquivado dende o orixinal o 14 de marzo de 2012. Consultado o 14 de marzo de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***A-ha Modificar a ligazón no Wikidata*** |

### Ligazóns externas

* Página oficial do grupo *(en inglés)*

|  |  |
| --- | --- |
| Control de autoridades | 
* Wd: Q156305
* WorldCat
* VIAF: 124960419
* AllMusic: mn0000480108
* BIBSYS: 1458552667709
* BNF: 13901518t
* Discogs: 37757
* Genius: A-ha
* GND: 1212624-X
* IMDb: nm2165250
* ISNI: 0000 0001 2264 530X
* LCCN: n92032286
* MusicBrainz: ID
* NKC: mzk2003193015
* NLA: 35963591
* RocksBackpages: a-ha
* Songkick: 89797
* SUDOC: 052587738

 |

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
En epistemoloxía un **axioma** é unha "verdade evidente" que non admite demostración, mediante a intuición racional; sobre a cal descansa o resto do coñecemento ou sobre a cal constrúense outros coñecementos. Non todos os epistemólogos están de acordo en que os axiomas existan dese xeito.

En matemáticas un **axioma** non é necesariamente unha verdade evidente, senón unha expresión lóxica utilizada nunha dedución para chegar a unha conclusión. En matemáticas distínguense dous tipos de axiomas: axiomas lóxicos e axiomas non-lóxicos.

Kurt Gödel demostrou a mediados do século XX que os sistemas axiomáticos de certa complexidade, por definidos e consistentes que sexan, posúen serias limitacións. En todo sistema dunha certa complexidade, sempre haberá unha proposición *P* que sexa verdadeira, pero non demostrábel. De feito, Gödel proba que, en calquera sistema formal que inclúa a aritmética, pode formarse unha proposición *P* que afirme que *este enunciado non é demostrábel*. Se se puidera demostrar *P*, o sistema sería contraditorio: non sería consistente. Logo *P* non é demostrábel e polo tanto *P* é verdadeiro.

---

|  |  |
| --- | --- |
|  |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q17736
* BNCF: 13734
* BRE: 1807466
* GEC: 0082427
* JSTOR: axioms
* MAG: 167729594

 |